נסיך ויילס

נסיך ויילס (באנגלית: Prince of Wales; בוולשית: Tywysog Cymru) הוא תוארו של יורש העצר הבריטי.

התואר ניתן בראשונה בשנת 1301, לאחר כיבוש ויילס בידי האנגלים. על פי המסורת המלך אדוארד הראשון הבטיח לאצילי ויילס כי הנסיך הבא של ויילס יהיה יורש העצר של מלכות אנגליה והוא יהיה "יליד ויילס שאינו מדבר מילה אחת באנגלית" (לפי גרסה אחרת "שלא מדבר אף שפה זרה"). כיוון שאשתו כרעה ללדת הביא אותה בחשאי לטירת קרנארבון (Caernarfon) וכאשר נולד בנו אדוארד (הנודע בשם אדוארד קרנארבון ומלך מאוחר יותר כאדוארד השני) הוא הציג אותו בפני האצילים ואמר: "הרי לכם הנסיך שביקשתם".

מאז ובניגוד לתוארי אצולה אחרים, התואר אינו עובר בירושה אוטומטית אלא ניתן ליורש עצר זכר על ידי השליט. נשים אינן יכולות להחזיק בו בזכות עצמן (אלא כבנות הזוג של הנסיך מוויילס). נסיך ויילס הנוכחי הוא הנסיך ויליאם, בנו ויורשו של המלך צ'ארלס השלישי.
תארים נוספים שלרוב נסיך ויילס מחזיק מתוקף היותו יורש העצר: דוכס קורנוול, דוכס רותסיי.

המלך הנוכחי החזיק בתואר בפרק הזמן הארוך ביותר - מ־26 ביולי 1958 ועד 8 בספטמבר 2022 במשך 64 שנים ו־44 ימים. לפניו החזיק הנסיך אלברט אדוארד, בנה של המלכה ויקטוריה ולימים המלך אדוארד השביעי, בתואר למשך התקופה הארוכה ביותר, מהיוולדו ב-8 בדצמבר 1841 ועד מות אמו ב-22 בינואר 1901, במשך 59 שנים ו-45 יום.

ב־9 בספטמבר 2022, לאחר היותו של צ'ארלס השלישי למלך, ועוד בטרם הכתרתו העניק את התואר נסיך ויילס לבנו הנסיך ויליאם.

בממלכות אחרות קיימים תארים דומים ליורשי העצר, כגון נסיך אסטוריאס בספרד, ובעבר גם דופן צרפת ועוד.

רשימת נסיכי ויילס (יורשי העצר האנגלים והבריטים)

ראו גם
 נסיכות ויילס – הנסיכות העצמאית שהתקיימה בחסות אנגליה בין 1216–1284 ועד לשנת 1542 כחלק מממלכת אנגליה.
רשימה של יורשים לכתר הבריטי

קישורים חיצוניים

הערות שוליים

המלוכה הבריטית
תוארי אצולה
ויילס